
PËR DHËNIEN E VËRTETIMIT PËR PLOTËSIMIN E KËRKESAVE LIGJORE DHE NËNLIGJORE LIDHUR ME SIGURIMIN E DEPOZITAVE, SI DHE CERTIFIKATËS SË SIGURIMIT TË DEPOZITAVE SHOQËRISË SË KURSIM-KREDITIT “ALB CREDIT”

Këshilli Drejtues i Agjencisë së Sigurimit të Depozitave, në mbështetje të nenit 4, shkronja “a”, të nenit 23, të nenit 25, të nenit 26, pika 3, të nenit 27, të nenit 34, pika 1, të nenit 52, pika 1, shkronja “p” dhe pika 2, të nenit 53, pika 5, shkronja “d”, të nenit 68, pika 1/2, të ligjit nr. 53/2014, datë 22.5.2014, “Për sigurimin e depozitave”, i ndryshuar, të nenit 35, pika 4, të ligjit nr. 52/2016, datë 19.5.2016, “Për shoqëritë e kursim-kreditit dhe unionet e tyre”, si dhe të nenit 5, nenit 6, pika 8, si dhe të nenit 41, pika 1, shkronja “b”, të udhëzimit nr. 4188, datë 1.9.2016, “Për sigurimin e depozitave në shoqëritë e kursim-kreditit”, me propozim të drejtorit të përgjithshëm,

VENDOSI:

1. Dhënien e vërtetimit për plotësimin e kërkesave ligjore dhe nënligjore lidhur me sigurimin e depozitave, si dhe certifikatës së sigurimit të depozitave shoqërisë së kursim-kreditit “Alb Credit”.
2. Certifikata e sigurimit të depozitave hyn në fuqi në datën 1 janar 2017.
3. Autorizohet drejtori i përgjithshëm për dorëzimin e vërtetimit dhe certifikatës shoqërisë së kursim-kreditit “Alb Credit”.
4. Të informohet Autoriteti Mbikëqyrës mbi këtë vendim.
Ky vendim hyn në fuqi 15 ditë pas publikimit në Fletoren Zyrtare dhe i dërgohet shoqërisë së kursim-kreditit “Alb Credit”, brenda 7 ditëve kalendarike nga miratimi i tij.

